อรภัสญาน์ สุกใส

**มิ้วส์เชค** หรือ **อรภัสญาน์ สุกใส**  เป็นนักร้องเพลงลูกทุ่งหญิงชาวไทย เจ้าของฉายา เสียงสวรรค์ประทานมา สังกัดค่าย แกรมมี่โกลด์ ในเครือ จีเอ็มเอ็ม แกรมมี่ 

## ประวัติ
อรภัสญาน์ สุกใส เกิดวันที่ 1 เมษายน พ.ศ. 2538 เกิดที่ตำบลหนองบัว อำเภอเมืองจันทบุรี จังหวัดจันทบุรี เป็นบุตรของนายธนิตย์ สุกใส และ นางอำพร สุกใส เริ่มเข้าสู่วงการจากรายการ คว้าไมค์คว้าแชมป์ ปี 1 ได้รองชนะเลิศรุ่นเดียวกับ เปาวลี พรพิมล และเป็นแชมป์ To be number one Idol รุ่นที่2 แชมป์ เวทีไท แชมป์คนแรก รายการลูกทุ่งเงินล้าน รองแชมป์ มาสเตอร์คีย์

มิ้วส์ เริ่มร้องเพลงตั้งแต่4ขวบ เนื่องจากแม่ชอบให้แต่งตัวสวยๆ เมื่อครั้งประกวดนางนพมาศเมื่อถึงช่วงโชว์ความสามารถจึงเลือกร้องเพลงคุณลำไย หลังจากนั้นแม่จึงรู้ว่าร้องเพลงได้เลยเป็นผู้ผลักดันให้การสนับสนุนมิ้วส์ไปประกวดเวทีต่างๆ
เส้นทางการประกวดของมิ้วส์นั้น ไม่ได้เรียนร้องเพลงกับครูสอนร้องเพลงหรือสถาบันสอนร้องเพลงแบบนักร้องคนอื่นๆ แต่คนที่สอนร้องเพลงคือลุงขายกาแฟ ที่บังเอิญได้ยินเสียงร้องเพลงของมิ้วส์จึงช่วยสอนให้ตั้งแต่นั้นมา แฟนคลับก็จะเป็นลูกค้าที่มาซื้อกาแฟ นอกจากนี้ยังมีรายการต่างๆติดต่อให้ไปออก เช่น ตีสิบ ดันดารา เป็นต้น
เนื่องจากมิ้วส์มีพรสวรรค์ด้านการร้องเพลง แม้อายุยังน้อยแต่ร้องเพลงเก่ง มีเสียงที่เป็นเอกลักษณ์ ทำให้ชนะการประกวดเก็บรางวัลได้ในหลายเวที
และบทเพลงที่ทำให้มิ้วส์ได้เข้า แกรมมี่โกลด์ คือเพลงเมียเก่า ที่ได้ลงคลิปร้องcoverผ่านทางโซเชียลมีเดีย และคลิปได้ไปเข้าตาของคุณตี่ กริช ทอมมัส ผู้ก่อตั้งแกรมมี่โกลด์ จึงถูกเรียกให้ไปเซ็นสัญญาและเป็นศิลปินของค่าย แกรมมี่โกลด์ 

พ.ศ. 2558 มิ้วส์ได้มีผลงานแรก ในอัลบั้ม 20ปี แกรมมี่โกลด์ เพลงของฉัน เพลงของเธอ เพลงของเรา ภายใต้สังกัด แกรมมี่โกลด์ ในผลงานเพลง "โทรหาครั้งสุดท้าย"

พ.ศ. 2560 มิ้วส์ได้มีผลงานอัลบั้มเพลงลูกทุ่งสไตล์ป๊อปอัลบั้มแรกคู่กับ  เกรซ เกวลิน ในนามดูโอ้ "โอ๊ะโอ" ภายใต้สังกัด แกรมมี่โกลด์

พ.ศ. 2561 มิ้วส์ได้กลายเป็นนักร้องเดี่ยวภายใต้สังกัด แกรมมี่โกลด์ หลังจากเป็นดูโอ้ "โอ๊ะโอ" ได้ 1 ปี

พ.ศ. 2567 มิ้วส์ได้เปลี่ยนชื่อในวงการเพลงใหม่เป็น **มิ้วส์เชค**

## การศึกษา
* ระดับมัธยมศึกษาตอนต้น : โรงเรียนศรียานุสรณ์ อำเภอเมืองจันทบุรี จังหวัดจันทบุรี
* ระดับมัธยมศึกษาตอนปลาย : โรงเรียนศรียานุสรณ์ อำเภอเมืองจันทบุรี จังหวัดจันทบุรี 
* ระดับอุดมศึกษา : มหาวิทยาลัยกรุงเทพ

## ผลงานเพลง
### ซิงเกิ้ลเดี่ยว

### เพลงที่ไม่ได้ปล่อย
ปล่อยให้ได้ฟังในรูปแบบ Demo Version ใน YouTube channel : มิ้วส์ อรภัสญาน์ OFFICIAL

### เพลงประกอบละคร

### เพลงที่ร่วมร้องกับศิลปินอื่น
เพลงที่มิ้วส์ อรภัสญาน์ได้มีส่วนร่วมในการการร้อง

### เพลงในโปรเจกต์พิเศษ

## ผลงานการประกวด

## ผลงานการแสดง
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์กองทัพบกช่อง 5

* ละครโทรทัศน์ทั้งหมดด้านล่างนี้ออกอากาศทางช่องวัน 31

### มิวสิควิดีโอ
* เพลง ถิ่มอ้ายไว้ตรงนี้ล่ะ ศิลปิน ไผ่ พงศธร (2561)
* เพลง อย่าให้เขาฮู้เด้อ ศิลปิน ไผ่ พงศธร (2561)

## ผลงานอื่นๆ
* (รับเชิญ) รายการ มาสเตอร์คีย์ เวทีแจ้งเกิด *ออกอากาศ 2537-2564* ออกอากาศทาง ช่อง 3 (2537)
* (รับเชิญ) รายการ ชุมทางเสียงทอง *ออกอากาศ 2539-2558* ออกอากาศทาง ช่อง 7 (2539)
* (รับเชิญ) รายการ เวทีไท แชมป์สามสมัย *ออกอากาศ 2549-2554* ออกอากาศทาง ช่อง 5 (2549)
* (รับเชิญ) รายการ คว้าไมค์ คว้าแชมป์ ได้รองชนะเลิศรุ่นเดียวกับ เปาวลี พรพิมล *ออกอากาศ 2553-2557* ออกอากาศทาง แฟนทีวี (2553)
* (รับเชิญ) รายการ เสียงสวรรค์พิชิตฝัน *ออกอากาศ 2556* ออกอากาศทาง ช่อง 8 (2556)
* (รับเชิญ) รายการ ดันดารา *ออกอากาศ 2557* ออกอากาศทาง ช่อง 3 (2557)
* (รับเชิญ) รายการ แชมป์ลูกทุ่งเงินล้าน *ออกอากาศ 2561* ออกอากาศทาง พีพีทีวี (2561)
* (รับเชิญ) รายการ ศึกวันดวลเพลง เสาร์ ๕ 2019 *ออกอากาศ 2562* ออกอากาศทาง ช่องวัน 31 (2562)
* (รับเชิญ) รายการ ศึกวันดวลเพลงเสาร์๕ 2020
* (รับเชิญ) รายการ ศึกวันดวลเพลงเสาร์๕ เสือฟัดเสือ
* มิสแกรนด์ชลบุรี 2025
* มิสแกรนด์ไทยแลนด์ 2025 โดยเธอเป็นตัวแทน จังหวัดชลบุรี

## คอนเสิร์ต
* คอนเสิร์ต รำลึก 23 ปี ดวงจันทร์...กลางดวงใจ พุ่มพวง ดวงจันทร์ (2558)
* คอนเสิร์ต ลูกทุ่งเพื่อแผ่นดิน (2558)
* คอนเสิร์ต 28 ปี ดวงจันทร์...กลางดวงใจ พุ่มพวง ดวงจันทร์ (2563)
* คอนเสิร์ต 25 ปี แกรมมี่ โกลด์ เส้นทางมิตรภาพโรดทัวร์ (2563 / อยุธยา & ปทุมธานี)
* คอนเสิร์ต 12 คนสุดท้าย แกรนด์วอยซ์ ลูกทุ่ง มหาชน ใน มิสแกรนด์ไทยแลนด์ 2025 เธอเลือกใช้เพลง ข้ามันลูกทุ่ง และชนะเลิศ

## รางวัล
* ได้รับรางวัล แชมป์ ออฟ เดอะ เยียร์ ปี 2553 ในรายการ คว้าไมค์ คว้าแชมป์ ได้รองชนะเลิศรุ่นเดียวกับ เปาวลี พรพิมล ทางช่องแฟนทีวี
* รางวัลชนะเลิศ ธ.ก.ส.ทอฝันเยาวชนไทย 2011 ณ ธนาคารเพื่อการเกษตรและสหกรณ์การเกษตร
* เชิดชูเกียรติศิลปินมรดกอีสานและผู้มีผลงานดีเด่นวัฒนธรรมสัมพันธ์ เนื่องในวันคล้ายวันพระราชสมภพสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และวันอนุรักษ์มรดกไทย ในวันเสาร์ที่ 2 เมษายน 2558
* ได้รับรางวัล ชนะเลิศ มิสแกรนด์ชลบุรี 2025
* แกรนด์วอยซ์ ลูกทุ่งมหาชน ใน มิสแกรนด์ไทยแลนด์ 2025

## อ้างอิง

## แหล่งข้อมูลอื่น
* 
*มิ้วส์ อรภัสญาน์ OFFICIALที่YouTube
*มิ้วส์ อรภัสญาน์ สุกใสที่Facebook
*มิ้วส์ อรภัสญาน์ แกรมมี่โกลด์ที่Facebook
*มิ้วส์ อรภัสญาน์ที่Twitter

หมวดหมู่:บุคคลที่ยังมีชีวิตอยู่
หมวดหมู่:นักร้องลูกทุ่งหญิงชาวไทย
หมวดหมู่:นักร้องหญิงชาวไทย
หมวดหมู่:นักร้องเด็กชาวไทย
หมวดหมู่:นักแสดงชาวไทย
หมวดหมู่:ศิลปินสังกัดแกรมมี่โกลด์
หมวดหมู่:บุคคลจากอำเภอเมืองจันทบุรี
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:นักร้องจากจังหวัดจันทบุรี
หมวดหมู่:ผู้เข้าประกวดมิสแกรนด์ไทยแลนด์